1. ------IND- 2020 0019 A-- HU- ------ 20201130 --- --- FINAL

**Bécs város képviselőtestületének rendelete a 16. kerület energetikai tervének meghatározásáról**

A legutóbb a Bécs Tartományi Közlönyének 71/2018. számában megjelent törvénnyel módosított, a Bécs Tartományi Közlönyének 11/1930. számában megjelent Bécsi Építésügyi Szabályzat (Bauordnung für Wien – BO) 2b. §-a alapján a következőt rendeljük el:

**1. §** A függelékben narancssárga vonalkázással és narancssárga szegéllyel jelölt területekre vonatkozólag a Bécsi Építésügyi Szabályzat 2b. §-a alapján energetikai tervet határozunk meg. A közforgalmú területek nem tartoznak a rendelet hatálya alá.

**2. §** A függelék (tervmelléklet) a rendelet szerves részét képezi.

**3. §** Az energetikai tervben meghatározott területeken a Bécsi Építésügyi Szabályzat 60. §-a (1) bekezdésének a) pontja szerinti új épületek fűtésére és melegvíz-ellátására szolgáló berendezések esetében csak a Bécsi Építésügyi Szabályzat 118. §-a (3) bekezdésében említett nagy hatásfokú alternatív rendszerek megengedettek.

**4. §** Ez a rendelet a műszaki szabályokkal és az információs társadalom szolgáltatásaira vonatkozó szabályokkal kapcsolatos információszolgáltatási eljárás megállapításáról szóló, 2015. szeptember 9-i (EU) 2015/1535 európai parlamenti és tanácsi irányelvben (HL L 241., 2015.9.17.) foglalt rendelkezéseknek megfelelően bejelentésre került (értesítési szám: 2020/19/A).

**5. §** Ez a rendelet a közzététele után három hónappal lép hatályba.

**6. §** A rendelet hatálybalépésének időpontjában függőben lévő építési engedélyezési eljárásokra ez a rendelet nem alkalmazandó.

Elnök

**Függelék**

ERP\_Bez16\_B\_Plan1\_v1.0 sz. tervmelléklet